**Formes de violència**

* Obtenir diners del negoci amb el cos de la dona
* Pressionar una dona amb l’amenaça d’acomiadar-la si es queda embarassada
* Un noi insulta i menysprea la seva nòvia davant els amics
* Una parella decideix avortar perquè descobreix que el sexe del fetus és femení
* Portar al nostre país una dona immigrant enganyada oferint-li un lloc de treball per després obligar-la a prostituir-se
* Un noi no permet que la seva xicota vagi al viatge de fi de curs amb els seus companys de l’institut
* Un marit obliga la seva dona a mantenir relacions sexuals contra la seva voluntat
* Practicar la mutilació genital femenina perquè és una tradició cultural que s’ha mantingut durant segles, tot i que provoca afectacions inrreversibles en moltes de les dones que la pateixen
* Obligar per llei a totes les dones d’un país a dur el burka
* Un noi obliga la seva xicota a quedar-se a casa i no sortir mentre ell surt amb els seus amics per anar a la discoteca
* Una família obliga una de les seves filles a casar-se amb un noi a canvi de diners
* Exigir relacions sexuals a una dona si vol mantenir el seu lloc de treball
* Un noi que controla l’aparença física de la seva xicota i no la deixa maquillar perquè ho considera vulgar
* En una empresa, quan s’ha de decidir un càrrec directiu, s’acaba decidint per un home perquè es considera que té més autoritat i que prioritzarà la feina abans que la família
* Una família decideix que la seva filla només estudiarà educació primària i no cal que faci secundària, perquè ajudarà en les tasques domèstiques mentre li busquen marit
* El xicot d’una noia l’amenaça de deixar-la per una altra si no accedeix a mantenir una determinada pràctica sexual que la noia no vol fer
* El marit no deixa que la dona treballi fora de casa i només li dona els diners justos per a les despeses de la casa. Si a la dona li fa falta alguna cosa sempre li ho ha de demanar
* Un noi dona una empenta a la seva xicota perquè l’ha fet enfadar, però pensa que és pitjor pegar i que demanant disculpes ja n’hi ha prou
* Un noi que controla totes les activitats de la seva xicota, fins i tot amb qui es comunica per whatsapp. Se sent gelòs quan no sap amb qui parla i pensa que la gelosia és una prova d’amor
* Una família decideix casar la seva filla menor d’edat perquè així el dot que ha de pagar és més baix i això és un alleujament per l’economia domèstica
* Una família es preocupa menys de l’alimentació i l’atenció mèdica de les filles i no destina diners per a la seva educació en benefici dels fills, que considera una millor inversió
* Es demana una determinada estètica femenina per a un lloc de treballde cara al públic perquè es considera més atractiu per als clients
* Un home amenaça amb el suïcidi si la seva dona el deixa
* L’home exigeix a la seva dona deixar de veure alguns amics perquè no li agraden i considera que són mala influència per ella
* Prohibir per llei a totes les dones a portar el burka perquè es considera símbol d’opressió cap a les dones
* Les noies han d’arribar verges al matrimoni però no s’espera el mateix dels homes
* Publicitat que utilitza el cos de la dona com a reclam incidint en els aspectes sexuals
* En cas de divorci, només l’home pot decidir si l’accepta, la paraula de la dona no compta per a res