**Valishali, la nostra protagonista que va aconseguir una plaça en el vagó de l'esperança**



Fa uns anys que la Valishali va comprar un bitllet de tren amb el seu marit i els seus sogres des del seu poble natal, Nasik, amb la il·lusió d'arribar a un destí ple d'oportunitats. L'última parada va ser Bombai, ciutat on cada dia arriben centenars de persones amb somnis per complir, i a les quals la realitat colpeja sense pietat, deixant aquests anhels en pols que es fon amb la més tòxica pol·lució de la ciutat

En el seu cas, almenys, van poder accedir a una barraca al nord de la ciutat, evitant dormir al ras. Tot i això, els principis no van ser gens fàcils. ***El somni que havia portat a aquesta família a Bombai era aconseguir una millor qualitat de vida, però els ingressos que tenia el marit de la Valishalitot just cobrien el lloguer d'aquell cubicle on s'allotjaven***.

Amb l'arribada del seu primer fill, la nostra protagonista, amb tan sols 21 anys, tenia moltes incògnites respecte el futur que els esperava. La lluita per sobreviure se centrava en el dia a dia, aprofitant cada rúpia que entrava a casa. Però la Valishali tenia clar que volia trencar aquest cercle de pobresa amb el seu fill, i la millor solució era l'educació. Va sentir que els seus desitjos s'havien fet realitat quan va conèixer a una de les nostres companyes de Sonrisas de Bombay: "*La professora va venir al nostre slum per conscienciar les famílies sobre la importància de l'educació preescolar, i gestionar les noves admissions. Era un senyal, el meu fill havia de ser-hi*". La Valishalino s'ho va pensar dues vegades i es va aferrar a l'oportunitat que se li estava presentant.

Amb aquesta decisió la nostra protagonista va aconseguir que el seu fill accedís a una bona educació, a més d'aprendre hàbits saludables i millorar la seva dieta, assegurant-se un àpat nutritiu al dia en el parvulari. "*Estic completament tranquil·la amb el creixement i l'educació del meu fill, gràcies a Sonrisas de Bombay, el treball d'aquesta fundació és positiu i inspirador*" diu la Valishali.

Però la vida aviat la sorprendria amb una altra notícia que milloraria encara més la seva situació. ***Al centre preescolar situat al seu barri, Sangharshnagar, necessitaven una professora de suport, per poder cobrir els dies en què la mestra principal no hi pogués acudir. La Valishali va tornar a veure-ho clar, es va presentar i va aconseguir la plaça, ajudant així a millorar la situació econòmica de la família***.

Aquest treball va servir de trampolí a la nostra protagonista, fent-la sentir més segura de les seves capacitats i li va servir per decidir-se a estudiar el que sempre li havia agradat: el batxillerat artístic. La Valishali se sent feliç d'haver reprès uns estudis que va haver d'abandonar a una edat molt jove, i s'està forjant un futur, igual que el seu fill.

Aquest tren de l'esperança que fa anys van prendre, està veient la llum al final del túnel gràcies a la teva col·laboració.

## Pinky és la nostra heroïna: coneix la seva història



Volem presentar-vos a la ***Pinky, una jove de 25 anys que actualment treballa de caixera en una botiga d'Star Bazaar*,** una coneguda marca de supermercats a l'Índia.

Avui us expliquem com la Pinky, que no ha tingut una vida gens fàcil, ha arribat a ser una "agent pel canvi" del projecte Life Skills Empowerment (LSE). ***LSE busca que les noies desenvolupin al màxim les seves habilitats i capacitats, que aconsegueixin la màxima confiança en si mateixes, coneguin els seus drets i tots aquells serveis que tenen al seu abast***. Al cap i a la fi, es tracta de donar les eines perquè sàpiguen com desenvolupar-se en el seu entorn quotidià i que puguin bregar i resoldre els reptes del dia a dia.

La Pinky va arribar a Bombai fa 25 anys, juntament amb la seva família, amb l'esperança de trobar un possible tractament per un problema que tenia a una de les cames. Desafortunadament, els metges no van trobar cap solució i la família de la Pinky va decidir quedar-se a Bombai amb la il·lusió de trobar oportunitats per a un futur millor. La família, formada actualment per 5 germans, tot i què en aquell moment eren 3, va veure com les seves despeses es van incrementar considerablement quan van instal.lar-se a la ciutat, perquè el cost de vida a Bombai és molt més elevat que a altres llocs de l'Índia. A més, amb la mort del seu pare als 12 anys, la Pinky va haver de deixar els estudis i cuidar de la seva família, igual que el seu germà gran que va començar a treballar en una empresa de missatgeria per poder mantenir-los a tots.

Uns anys després, la Pinky va conèixer el programa LSE, gràcies a una campanya que es va dur a terme des de Sonrisas de Bombay, liderada per la Prafullata, qui va aconseguir convèncer a moltes noies perquè hi participessin; els hi va explicar la importància i els beneficis que tenen tots els tallers i activitats que s'organitzen al projecte. La Prafullata és una altra de les nostres heroïnes, properament us parlarem d'ella.

Va ser en aquest moment quan la vida de la Pinky va canviar: va passar de quedar-se tancada a casa, ajudant en les tasques domèstiques, a assistir als tallers amb companyes, coneixent a altres joves, el seu entorn i les opcions de futur que tenia.

"Vaig començar a LSE per buscar activitats i no quedar-me sola a casa, però després em vaig donar compte de la veritable importància que tenien aquestes sessions, sobretot aquelles relacionades amb temes de salut, tècniques de comunicació i les visites al serveis del barri", recorda la Pinky. "***Va ser llavors quan vaig comprendre la importància de l'educació per ser autosuficient i gaudir d'oportunitats*.** I els canvis van arribar: vaig començar a tenir més confiança en mi mateixa i tenia ganes de fer alguna cosa més. Vaig entendre la importància de tenir cura de mi mateixa, de la salut i del benestar de la meva família. Els meus tabús sobre diferents temes de salut, les meves preocupacions sobre el problema de la cama i el meu complex d'inferioritat es van esvair per complet. Vaig veure com mitjançant les activitats que realitzem, fins i tot m'expressava millor! Vaig descobrir que si treballes dur per aconseguir alguna cosa, finalment pots aconseguir-ho".

Gràcies a aquestes experiències, ***la Pinky va tornar a estudiar i va ser en una visita de LSE a un hospital, quan va descobrir que li interessava el món de la medicina i va decidir fer un curs d'infermeria que li va permetre començar a treballar, a temps parcial, en un dispensari mèdic*.**

Ara la Pinky treballa de caixera en una botiga i, juntament amb el seu germà, són els responsables de mantenir la seva família, cosa que la fa sentir molt orgullosa. La seva història és realment inspiradora i serveix d'exemple per a molta gent. "Els meus veïns no creien en mi, però ara sóc un exemple per als seus fills i filles. És més, sovint em demanen consell perquè els ajudi sobre els procediments dels bancs i correus", ens comenta la Pinky.

Per tota la seva trajectòria, la Pinky va rebre un reconeixement com a exemple a seguir en els actes organitzats per Sonrisas de Bombay, el Dia Internacional de la Dona. Això la va fer sentir afalagada i li dóna forces per donar-ho tot com "agent per al canvi" i ser un referent per a moltes altres de les noies de les comunitats dels slums, amb qui segueix treballant en el marc del projecte LSE.

Pinky, et desitgem tot el millor perquè tinguis un futur brillant.

**Krishna Jha és també un dels nostres herois anònims. Descobreix la seva història i com ha aconseguit fer del seu somni d’anar a la universitat i estudiar informàtica, una realitat**

Krishna Jha és un estudiant de MCA (Màster en Aplicació Informàtica) que treballa en una empresa de e-publishing. En ella, una de les seves principals responsabilitats es fer que els llibres electrònics siguin compatibles amb i-Pad.

Un dia a la vida d’en Krishna comença a les 5:30 de la matinada per poder arribar a l’oficina. Després de treballar vuit hores, busca treball extra per tal de poder aconseguir més experiència i una mica més de diners. Després, es posa a estudiar per la seva carrera i quan acaba aprofita el temps que li queda per passar-lo amb la seva família just abans d’anar a dormir. Però, com era la vida d’en Krishna anys enrere?.

En Krishna tan sols tenia 4 anys quan va arribar a Bombai amb la seva família després d’haver emigrat des de Bihar amb l’esperança d’escapar de la pobresa i trobar una vida millor i de qualitat per la seva família. La seva mare, una mestressa de casa, i el seu pare, un guarda de seguretat, volien la millor educació pels seus fills, però no tenien recursos suficients per portar-los a una bona escola, en aquest cas privada, i a la que al final van poder accedir-hi no disposava de molts recursos. Això va suposar que degut a un projecte educatiu molt pbre i a un treball amb l’alumnat molt limitat, en Krishna va treure molt males notes.

Amb aquestes notes, el nostre protagonista no podia aconseguir ninguna beca universitària i, amb les contribucions econòmiques de la seva família veia casi impossible el seu somni de ser escollit en una bona universitat per estudiar informàtica.

Al mateix temps, l’equip del projecte “Educació Superior” (abans conegut com a Future Smiles) començaba el treball de camp per identificar potencials estudiants que podien ser becats per continuar els seus estudis superiors. Va ser en aquell moment quan en Krishna va conèixer l’equip de Sonrisas de Bombay.

I així va ser com va aconseguir estudiar informàtica i fer dels seus somnis una realitat. I no només va gaudir de la beca sinó que amb les activitats de desenvolupament personal que implementa el projecte, les seves qualificacions es van situar per sobre del notable ja en el primer curs.

"He estat part del projecte de Sonrisas de Bombay des del 2013 i la meva vida ha canviat des de llavors", diu en Krishna. "Jo era un noi tranquil i solitari, sense gaires amics per culpa de la meva manca de confiança i de les males notes acadèmiques. Tenia por de parlar en públic i no sabia parlar anglès. Avui, després de tot el suport i de les activitats realitzades a Sonrisas de Bombay, puc parlar amb confiança en anglès i presentar-me en públic amb molta facilitat. Ara vull ensenyar als nens més petits els aspectes fonamentals de la informàtica en programes com Microsoft Office, Corel Draw, etc ".

Avui en dia, com a ex beneficiari del programa d'Educació Superior, en Krishna està ajudant als seus companys de la comunitat i als altres nens a créixer com a persones i fer un pas endavant cap als seus somnis. Estem molt orgullosos de tu, Krishna!

I com no, també estem molt agraïts i orgullosos de tots els socis i sòcies col·laboradors, els quals permeteu que exemples com el d’en Krishna es facin realitat. Moltes gràcies!