**MATERIALS DE SENSIBILITZACIÓ PER A EDUCACIÓ SECUNDÀRIA I BATXILLERAT**

**PROPOSTES D’INTERCANVI ENTRE ALUMNAT INDI I CATALÀ**

**Biografies musicals**

Fer biografies musicals de cada alumne indi i català i que se les intercanviïn.

En la biografiacal posar el tema musical, el títol, l’autor i l’intèrpret, l’enllaç on es pot escoltar i veure el vídeo si cal. El més important, però, és escriure què ens passa amb aquella música, què és el que ens fa sentir, quan la vam escoltar, si ens recorda algun lloc, persona o situació especial i perquè és especial. Es poden compartir en carpetes del Drive o similars, gestionades pel professorat.

**Videoclips amb èxits d’aquí i d’allà**

Per treballar amb tot el grup que hi participi.

Es tracta de muntar un videoclip o fer un *flashmob* amb un tema musical indi de moda. Els alumnes indis en poden muntar un amb un tema musical d’aquí. (També es pot utilitzar com a dinàmica de carrer per a la sensibilització)

Haurem d’esbrinar quines músiques estan ara més de moda i els n’haurem d’informar.

**Escriure’s cartes**

Cada alumne s’escriurà almenys una carta amb l’alumne indi. En anglès.

**Cartes de presentació visuals**

Fer cartes de presentació visuals.

Es tracta de fer muntatges a partir de fotografies (poden ser fetes pels alumnes o bé tretes de revistes i fer una mena de collage) que descriguin on som, com som i qui som, què ens agrada, què ens emociona...En definitiva,què ens defineix.

Pot ser més o menys guiat, és a dir, que es poden fer o buscar fotografies temàtiques: el nostre rostre, escenes de la família, un objecte que ens identifica, que és representatiu o simbòlic per alguna cosa, un espai que és especial per a nosaltres, què ens agrada molt fer, què ens fa por, què esperem del futur... però tot simbolitzat en una imatge.

Aquestes fotos van amb una petita explicació, unes paraules que ajuden a mostrar què vol representar. Es tracta de definir-se a través de les imatges.

Es fa un muntatge amb un programa de presentacions com el Power Point i s’hi pot afegir música.

Si es vol fer més elaborat i es disposa de temps i mitjans, cada persona pot fer una mena d’audiovisual que la defineixi.

**Creacions plàstiques per explicar qui som**

Proposar de fer creacions artístiques plàstiques que ens defineixin (pintura, ceràmica, collage, escultures amb materials diversos...). Un cop les tenim, en fem fotografies i cada alumne les fa arribar ala seva parella ocompanyindi a través del professor.

**Retrats**

Cada centre, a través del professor responsable, proposarà de fer retrats artístics de cada alumne. Al centre indi es farà el mateix. Ens els passem via Drive a través del professorat i es tracta de fer una exposició artística que posi de costat les parelles d’alumnes (indi i català) que es relacionen.

Es pot fer una exposició al centre o en algun espai del poble.

**Sessió d’Skipe**

Supervisada pel professorat i preparada amb antelació, es pot fer una sessió on els alumnes puguin interaccionar en directe.